ข้อบัญญัติองค์การบริหารส่วนตำบลคลองอู่ตะเภาข้อบัญญัติองค์การบริหารส่วนตำบลคลองอู่ตะเภาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลคลองอู่ตะเภาอำเภอหาดใหญ่ จังหวัดสงขลาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลคลองอู่ตะเภา โดยความเห็นชอบของสภาองค์การบริหารส่วนตำบลคลองอู่ตะเภาและนายอำเภอหาดใหญ่ จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลคลองอู่ตะเภา เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลคลองอู่ตะเภา อำเภอหาดใหญ่ จังหวัดสงขลา พ.ศ.๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองหาดใหญ่จังหวัดสงขลา ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๔๑๔ด้านตะวันออก จดเส้นขนานระยะ ๖ เมตร กับคลองอู่ตะเภา ฝั่งตะวันตกด้านตะวันตก จดแนวเขตทางรถไฟสายใต้ (กรุงเทพฯ -ปาดังเบซาร์) ฟากตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ ๑,๕๐๐ เมตร กับศูนย์กลางทางหลวงแผ่นดินหมายเลข ๔๑๔ด้านตะวันออก จดเส้นขนานระยะ ๖ เมตร กับคลองอู่ตะเภา ฝั่งตะวันตกโรงเรียนวัดท่าแซ วัดท่าแซ ทางหลวงแผ่นดินหมายเลข ๔๑๔ ฟากเหนือ และเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๔๑๔ด้านใต้ จดแนวเขตทางรถไฟสายใต้(กรุงเทพฯ - ปาดังเบซาร์) ฟากตะวันออกด้านตะวันตก จดแนวเขตองค์การบริหารส่วนตำบลคลองอู่ตะเภาด้านตะวันตกบริเวณที่ ๓ หมายความว่าพื้นที่ในบริเวณที่อยู่ในเส้นขนานระยะ ๖ เมตร กับริมฝั่งคลองอู่ตะเภาทั้งนี้ บริเวณที่ ๑ บริเวณที่ ๒ และบริเวณที่ ๓ปรากฏรายละเอียดตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชน(๒)สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ อาคารใช้ก๊าซ และอาคารจำหน่ายอาหารที่ใช้ก๊าซ(๓)สถานที่ที่ใช้ในการเก็บรักษาน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) ไซโลเก็บผลิตผลทางการเกษตร(๖) โรงกำจัดมูลฝอย(๗) โรงฆ่าสัตว์(๘) โรงซื้อขายเศษวัสดุ(๙) สุสานตามกฎหมายว่าด้วยสุสานและฌาปนสถาน(๑๐) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๑๑) คลังสินค้า(๑๒) อาคารที่ใช้ประโยชน์เพื่อสวนสนุก(๑๓) อาคารที่ใช้ประโยชน์เพื่อการแข่งรถ(๑๔) อาคารที่ใช้ประโยชน์เพื่อการแข่งม้า(๑๕) โรงมหรสพตามกฎหมายว่าด้วยควบคุมอาคาร(๑๖) สถานบริการตามกฎหมายว่าด้วยสถานบริการข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานจำพวกที่ ๓ ตามกฎหมายว่าด้วยโรงงานเว้นแต่โรงงานบำบัดคุณภาพของเสียรวมของชุมชนและโรงงานที่ประกอบกิจการเกี่ยวกับอุตสาหกรรมการแปรรูปการเกษตรขั้นต้นและอยู่ห่างจากชายฝั่งทะเลไม่น้อยกว่า ๕๐๐ เมตร(๒) สถานที่ที่ใช้ในการเก็บรักษาน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) โรงแรมตามกฎหมายว่าด้วยโรงแรม(๔) โรงมหรสพตามกฎหมายว่าด้วยควบคุมอาคาร(๕) สถานบริการตามกฎหมายว่าด้วยสถานบริการ(๖) อาคารอยู่อาศัยประเภทห้องแถว ตึกแถว หรือบ้านแถว(๗) อาคารอยู่อาศัยประเภทอาคารชุด หอพัก หรืออาคารอยู่อาศัยรวมการก่อสร้างอาคารในบริเวณที่มีระยะห่างจากศูนย์กลางทางหลวงแผ่นดินหมายเลข๔๑๔ ข้างละ ๑๐๐ เมตร ห้ามมิให้บุคคลใดก่อสร้างอาคาร ดังต่อไปนี้ด้วย(๑) โรงงานทุกจำพวกตามกฎหมายว่าด้วยโรงงาน(๒)สถานที่ที่ใช้ในการเก็บรักษาน้ำมันเชื้อเพลิงที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) โรงกำจัดมูลฝอย(๔) โรงฆ่าสัตว์(๕) โรงซื้อขายเศษวัสดุ(๖) ฌาปนสถานตามกฎหมายว่าด้วยสุสานและฌาปนสถาน(๗) คลังสินค้า(๘) อาคารที่ใช้ประโยชน์เพื่อสวนสนุก(๙) อาคารที่ใช้ประโยชน์เพื่อการแข่งขัน(๑๐) โรงแรมตามกฎหมายว่าด้วยโรงแรม(๑๑) โรงมหรสพตามกฎหมายว่าด้วยควบคุมอาคาร(๑๒) สถานบริการตามกฎหมายว่าด้วยสถานบริการ(๑๓) อาคารอยู่อาศัยประเภทอาคารชุด หอพัก หรืออาคารอยู่อาศัยรวม(๑๔) อาคารอยู่อาศัยหรืออาคารพาณิชย์ประเภทห้องแถว ตึกแถวหรือบ้านแถวข้อ ๖ ภายในบริเวณที่ ๓ห้ามมิให้บุคคลใดก่อสร้างอาคารทุกประเภทเว้นแต่เป็นอาคารที่ใช้ประโยชน์เพื่อนันทนาการหรือเกี่ยวข้องกับนันทนาการการดำรงรักษาสภาพแหล่งน้ำและคุณภาพสิ่งแวดล้อมบริเวณโดยรอบหรือเกี่ยวข้องกับการเพาะปลูก และเพื่อการคมนาคมทางน้ำ หรือการสาธารณูปโภคข้อ ๗ ภายในบริเวณพื้นที่ที่กำหนดไว้ตามข้อ ๔ ข้อ๕ และข้อ ๖ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ และข้อ ๖ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลคลองอู่ตะเภารักษาการตามข้อบัญญัตินี้ประกาศณ วันที่ ๑๘ กันยายน พ.ศ. ๒๕๕๖ประเสริฐนวลละอองนายกองค์การบริหารส่วนตำบลคลองอู่ตะเภา[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลคลองอู่ตะเภา เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลคลองอู่ตะเภา อำเภอหาดใหญ่ จังหวัดสงขลา พ.ศ.๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๔ มีนาคม ๒๕๕๗อุษมล/ผู้ตรวจ๘ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๕ ง/หน้า ๗๐/๑๑ มีนาคม ๒๕๕๗